गणतंत्र दिवस पर सुरक्षा के मद्देनजर श्रीनगर में हुई बैठक, आतंकी गतिविधियों से निपटने पर चर्चा
26 जनवरी गणतंत्र दिवस पर सुरक्षा व्यवस्था के मद्देनजर श्रीनगर में सुरक्षा कोर समूह की बैठक आयोजित हुई। बैठक में कश्मीर में सुरक्षा की स्थितियों पर विचार किया गया। इस दौरान ले​फ्टिनेंट जनरल डीपी पांडे और जम्मू—कश्मीर पुलिस के डायरेक्टर जनरल दिलबाग सिंह भी मौजूद रहे।
26 जनवरी गणतंत्र दिवस पर सुरक्षा व्यवस्था के मद्देनजर श्रीनगर में सुरक्षा कोर समूह की बैठक आयोजित हुई। बैठक में कश्मीर में सुरक्षा की स्थितियों पर विचार किया गया। इस दौरान ले​फ्टिनेंट जनरल डीपी पांडे और जम्मू—कश्मीर पुलिस के डायरेक्टर जनरल दिलबाग सिंह भी मौजूद रहे। सैन्य अधिकारियों के अनुसार गणतंत्र दिवस से ठीक पहले श्रीनगर में सुरक्षा कोर ग्रुप की अहम बैठक हुई। इसमें सुरक्षा समीक्षा और वर्ष 2022 के लिए आतंकी गतिविधियों से निपटने के लिए रणनीति तैयार करने को लेकर चर्चा हुई। श्रीनगर स्थित सेना के 15 कोर मुख्यालय में शुक्रवार को कोर ग्रुप की बैठक में आतंक विरोधी ऑपरेशन में तेजी, सीमा पार से होने वाली गतिविधियों पर कड़ा प्रहार और नार्को टेरर और टेरर फंडिंग पर राणनीति तैयार की गई। बैठक में हाइब्रिड आतंकवादियों को लेकर भी चर्चा की गई।इस बैठक में नागरिक प्रशासन, खुफिया एजेंसियों और सुरक्षाबलों के शीर्ष अधिकारियों ने भी भाग लिया। बैठक की सह-अध्यक्षता चिनार कोर के जनरल ऑफिसर कमांडिंग लेफ्टिनेंट जनरल डीपी पांडे और जम्मू-कश्मीर के पुलिस महानिदेशक दिलबाग सिंह ने की।सैन्य सूत्रों के अनुसार कोर ग्रुप ने 2021 के खुफिया इनपुट और सुरक्षा मानदंडों की समीक्षा की। वर्ष 2021 में आतंकवादी घुसपैठ में कमी, आतंकवादी घटनाओं में कमी, आतंकी भर्ती में कमी, ह्यूमन इंटेलिजेंस के आधार पर ऑपेरशनों में वृद्धि हुई है।